Stephen Gray

**Stephen Gray** (30 September 1941 in Kaapstad – 23 Oktober 2020) was 'n Suid-Afrikaanse skrywer en akademikus wat in Engels skryf en in die sewentigerjare verskeie literêre pryse gewen het. Hy skryf ook dramas en romans en is die redakteur van verskeie publikasies.

## Lewe 
Nadat hy in 1959 aan die St. Andrewskollege op Grahamstad gematrikuleer het, het hy hom vir die graad B.Se. aan die Universiteit van Kaapstad ingeskryf. Hy het dit egter nie voltooi nie en is na Engeland, waar hy die graad BA-honneurs in 1964 in Cambridge behaal het. In 1969 het hy sy M.A.-graad aan dieselfde universiteit verwerf.

In dieselfde jaar het hy ook 'n M.A.-graad in die skone kunste aan die Universiteit van Iowa in Amerika behaal. Hy het dié jaar ook deelgeneem aan die *Iowa Writers Workshop* en onder Kurt Vonnegut gestudeer.

Gray was in 1965-66 in Frankryk, waar hy Engels aan die Universiteit van d'Aix-Marseilie gedoseer het. In 1968 was hy ook as lektor aan Amerikaanse universiteite verbonde.

In 1969 het hy lektor in Engels aan die Randse Afrikaanse Universiteit geword. In 1979 het Gray die graad D.Lit. et Phil. aan dié universiteit behaal. Sy verhandeling, *Southern African literature: An introduction,* is in 1979 gepubliseer. ln 1982 het hy hoof van die RAU se Engelse departement geword.

Gray se eerste bundel gedigte, ''It's about time,* is in 1974 gepubliseer. In 1975 is die bundel *The assassination of Shaka* met houtsnee- illustrasies deur Cecil Skotnes gepubliseer. *Hottentot Venus,* Gray se derde poësiebundel, het in 1969 verskyn.

Hy het ook romans en dramas geskryf. Die roman *Local colour* is in 1975 gepubliseer, *Visible People* in 1977 en *Caltrop's desire* in 1980. Sy drama *An evening at the Vernes* het in 1975 verskyn en *Peepshow* in 1980.

Gray was ook redakteur van verskeie literêre publikasies, onder meer *Writers' territory (1973), Southern* A*frican stories of the seventies* (dit is hersien en het in 1980 as *Modern South African stories* verskyn), A *world of their own: Southern African poets of the seventies* (1976), *Theatre One (1978), Theatre Two* (1980) en talle ander.

Verskeie artikels deur Gray oor die Suid-Afrikaanse letterkunde het in plaaslike en oorsese literêre tydskrifte verskyn. Hy was ook een van die redakteurs van die literêre tydskrif *Izwi.* 

In die jare sewentig het hy drie literêre toekennings ontvang: die Roy Campbell-prys vir poësie (1970), die Stephen Black-prys vir drama (1971) en die Pauline Smithprys vir romanliteratuur (1972).

## Romans en kortverhale 
* *Local Colour*. Ravan Press, 1975. 
* *Visible People*. R. Collings, 1977. .
* *Caltrop's Desire*. Africa Book Centre, 1980. .
* *Time of our Darkness*. Arrow, 1988. .
* *Born of Man''. Gay Men's Press, 1989. .
* *War Child*. Serif, 1994. .
* *My Serial Killer and other Short Stories*. Jacana Media, 2005. .

## Toneelstukke 
* *Schreiner: A One-Woman Play*. David Philip, 1983. .

## Poësie 
* ''It's About Time*. David Philip, 1974. .
* *Hottentot Venus and other Poems*. David Philip, 1979.
* *Love Poems: Hate Poems*. Bellew Publishing, 1982. .
* *Apollo Café and Other Poems, 1982-89*. David Philip, 1989. .
* *Season of Violence*, Justified Press, 1992. .
* *Selected Poems 1960-92*, David Philip, 1994. .
* *Gabriel's Exhibition*, Mayibuye Books, 1998. .

## As redakteur 
* C. Louis Leipoldt. *Stormwrack*. David Philip, 1980. .
* *Modern South African Poetry*. A. D. Donker, 1984. .
* *The Penguin Book of Southern African Stories*. Penguin, 1985. .
* *The Penguin Book of Southern African Verse*. Penguin, 1988. .
* *South Africa Plays: New South African Drama*. Nick Hern, 1994. .
* Charles Rawden Maclean *alias* John Ross. *The Natal Papers of "John Ross"*. U of Natal P, 1996. .

## Ander 
* *Southern African Literature: An Introduction*. Barnes & Noble Imports, 1979. .
* *John Ross: The True Story*. 1987.
* *Human Interest and Other Pieces*. Justified Press, 1993. .
* *Accident of Birth: An Autobiography*. COSAW Publishing, 1993. .
* *Free-lancers and Literary Biography in South Africa*. Editions Rodopi BV, 1999. .
* *Life Sentence: A Biography of Herman Charles Bosman''. Human & Rousseau, 2005. .

## Bronnelys 
* Wêreldspektrum, Volume 9, bl.130,